Five Pebbles op Piece of Africa | LekkeSlaap
Five Pebbles op Piece of Africa is sowat 30 km noordoos van Pretoria in die Boekenhoutskloof-area geleë. Die verblyf is deel van die groter Dinokeng, maar let wel dat dit nie in die Dinokeng Natuurreservaat is nie, maar wel naby die reservaat. Hier kan gaste die pragtige uitsigte en die rustigheid van die bos geniet. Dit is ideaal vir gaste wat 'n bietjie wil wegbreek van die stadslewe om asem te skep.
Hierdie selfsorg-chalet het slaapplek vir 2 gaste. Dit beskik oor 'n oopplan-slaapkamerarea met 'n dubbelbed en sitarea met gemaklike sitplek en groot koffietafel. Die badkamer het 'n stort, toilet, wasbak en 'n gas-waterverwarmer. Linne en handdoeke word voorsien vir ons gaste se gerief. In die winter word 'n gas-verwarmer en in die somer 'n waaier verskaf vir ekstra gerief.
Die kombuis het 'n yskas, gas-tweeplaatstoof, mikrogolfoond, broodrooster, breekware en eetgerei.
Gaste het ook toegang tot braaigeriewe. Piekniek tafel en kampstoele word voorsien.
Die plaas spog met 'n verskeidenheid wild wat ons gaste kan bewonder. Dit maak Five Pebbles die ideale plekkie vir natuurliefhebbers, wildfotograwe en voëlkykers.
Daar is tientalle nabygeleë besienswaardighede, soos die Mahala View Leeukamp, Dinokeng Natuurreservaat, Cullinan en die myntoere, historiese monumente, kuns- en oudhedewinkels, restaurante en die Loopspruit Wynplaas.